Fredagens kamp fløjtes i gang klokken 19.00 i Odense.

Midt i billetsalg og pokalglæde viser hverdagen sig igen for AaB. Fredag skal nordjyderne nemlig spille mod OB på udebane, og det kan ende med at være en utrolig vigtig kamp for aalborgenserne i deres kamp for overlevelse i Superligaen. - Vi har haft det svært mod OB, så det bliver en svær kamp, men jeg synes, at den kvalitet og energi, som vi har brugt i de to seneste kampe, har bevist, at vi har gode chancer for at få tre point i Odense fredag, selvom det er et svært sted at spille, pointerer Nicklas Helenius. Se hele interviewet med Nicklas Helenius herunder: Skader og skavanker AaB gjorde sig selv en stor tjeneste, da man søndag vandt med 4-0 over AC Horsens, som nordjyderne kæmper med i bunden af tabellen. Dermed er horsensianerne blot et point foran aalborgenserne forud for fredagens opgør. Men midt i glæden over at kvalificere sig til dette års pokalfinale og søndagens sejr over Horsens, har en lille sort sky fundet vej over træningsanlægget på Hornevej. Flere spillere døjer nemlig med skader og skavanker. Tirsdag meldte AaB ud, at Kristoffer Pallesen er ude på ubestemt tid, efter han i søndagens sejr pådrog sig en overrevet akillessene, der resulterede i operation mandag. - Det er desværre en del af fodbold. Kristoffer Pallesen har lavet et flot indhop, og det er utrolig synd for ham, at han har fået så slem en skade, men vi støtter ham alle sammen og tror på, at han kommer stærkt tilbage, fastslår Nicklas Helenius om holdkammeraten. - Allan Sousa har været i rigtig god form også og er en vigtig brik for os, men vi har en bred trup med mange dygtige spillere, og det viser vores gode indhop i de sidste kampe også, så jeg er sikker på, at der er nogle til at tage over, konstaterer angriberen. Fredagens kamp fløjtes i gang klokken 19.00 i Odense.